Tanna (film)

Tanna er en australsk-vanuatisk dramafilm fra 2015 som foregår blant et tradisjonelt stammefolk på øya Tanna i Vanuatu i det sørlige Stillehavet. Filmen er regissert av Martin Butler og Bentley Dean, og vant to priser ved filmfestivalen i Venezia.Australian movie Tanna wins two major awards at Venice ​​film ​festival, theguardian.com. Besøkt 9. oktober 2016 

 Handling 
Filmen er basert på den sanne historien om hvordan et ungt par fra en av yakel-naturfolkets stammer trosset gamle tradisjoner for i stedet å følge sine hjerter. Den unge jenta Wawa og høvdingens barnebarn Dain er forelsket i hverandre. For å skape fred med en annen yakel-stamme, loves Wawa vekk som en del av den innbyrdes fredsavtale. Det forelskede paret ser seg derfor tvunget til å flykte for å være sammen. Under flukten jages de av fiendtlige krigere som vil straffe dem, samtidig som deres ulydighet er tett på å utløse krig mellom stammesamfunnene.  

Alle medvirkende er utrente lokale folk fra yakel-stammen, og Tanna er den første spillefilm utelukkende opptatt på stillehavsøystaten Vanuatu.Tanna, ekkofilm.dk. Besøkt 9. oktober 2016

 Skuespillere 
 Marie Wawa som Wawa
 Mungau Dain som Dain
 Marceline Rofit som Selin
 Charlie Kahla som Charlie
 Lingai Kowia som far
 Linette Yowayin som mor
 Albi Nangia som bestefar
 Dadwa Mungau som bestemor

 Referanser 

 Eksterne lenker 


Kategori:Filmer fra 2015
Kategori:Australske dramafilmer
Kategori:Australske romantiske filmer
Kategori:Australske eventyrfilmer
Kategori:Vanuatisk kultur
Kategori:Eventyrfilmer
Kategori:Romantiske dramafilmer